**BALATONSZEPEZD KÖZSÉG ÖNKORMÁNYZATA**

8252 Balatonszepezd, Árpád u. 27.

**Ügyiratszám:** BSZ/767-2/2025.

* 1. **J E G Y Z Ő K Ö N Y V**

**Készült:** Balatonszepezd Község Önkormányzata Képviselő-testülete **2025. június 6-án 11.30 órakor** megtartott **nyilvános** üléséről

**Az ülés helye:** Balatonszepezd, Községháza – földszinti tárgyaló

(8252 Balatonszepezd, Árpád u. 27.)

**Jelen vannak:** Bíró Imre polgármester

 Varga József alpolgármester

 dr. Temesvári Zsolt

 Kiss István képviselők

**Igazoltan távol:** Inhof Tamás képviselő

**Tanácskozási joggal megjelent**:

 dr. Varga Viktória jegyző, jegyzőkönyvvezető

**Bíró Imre polgármester:** Köszönti a nyilvános ülésen megjelenteket. Megállapítja, hogy a képviselő-testület 3 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pont kerüljön megtárgyalásra.

**Napirend:**

**1) A Balatonszepezd Helyi Építési Szabályzatáról és Szabályozási tervéről szóló 18/2016. (XII.30.) önkormányzati rendelet módosítása**

*Előterjesztő: Bíró Imre polgármester*

**NAPIREND TÁRGYALÁSA**

**1) A Balatonszepezd Helyi Építési Szabályzatáról és Szabályozási tervéről szóló 18/2016. (XII.30.) önkormányzati rendelet módosítása**

*Előterjesztő: Bíró Imre polgármester*

**Bíró Imre polgármester:** A Kommentár Alapítvány kérésére decemberben indították az eljárást, aminek most értek a végére. Az étkező építéséhez szükséges övezeti módosítás történik meg, az ingatlan Vt-5 jelű településközpont vegyes terület építési övezetbe kerül. Kérdezi, hogy valakinek van-e kérdése, észrevétele, hozzászólása?

*Varga József alpolgármester megérkezik, a képviselő-testület 4 fővel folytatja a munkát.*

*Kérdés, vélemény, javaslat, hozzászólás nem hangzik el, Bíró Imre polgármester*

*a határozati javaslatokat egyben teszi fel szavazásra.*

**Balatonszepezd Község Önkormányzata Képviselő-testülete 4 igen szavazattal**

**– egyhangúlag – az alábbi határozatokat hozza:**

**49/2025. (VI.6.) Bsz. ÖNKORMÁNYZATI HATÁROZAT**

Balatonszepezd Község Önkormányzatának Képviselő-testülete a 235/2016. (XIII. 19.) Kt. határozattal elfogadott Településszerkezeti Terv módosítását a többször módosított 1997. évi LXXVIII. az épített környezet alakításáról és védelméről szóló törvény, az OTÉK és a 314/2012. (XI.8) Korm. rendeletnek megfelelően, így a határozat 1. sz. mellékletét képező Településszerkezeti Terv módosítását és a 2. sz. mellékletét képező Településszerkezeti Terv leírásának kiegészítését elfogadja.

1. A 235/2016. (XII.19.) Kt. határozattal elfogadott Településszerkezeti Terv 1. sz. mellékletét képező TSZT jelű Településszerkezeti Terv tervlapja a jelen módosítás 1. sz. mellékletét képező TSZT/M1/2025 jelű tervlapon „tervezési terület”-ként lehatárolt területen módosul.

2. Jelen határozat az 1. sz. mellékletet képező, TSZT/M1/2025 jelű tervlappal együtt érvényes, azzal együtt alkalmazandó.

Határidő: azonnal

Felelős: polgármester, települési főépítész

**6/2025. (VI.10.) ÖNKORMÁNYZATI RENDELET**

Balatonszepezd Község Önkormányzata Képviselő-testülete a Balatonszepezd Helyi Építési Szabályzatáról és Szabályozási tervéről szóló 18/2016. (XII.30.) önkormányzati rendelet módosításáról szóló rendelet-tervezetet elfogadja és 6/2025. (VI.10.) számon önkormányzati rendeletei közé iktatja.

Több napirendi pont nem lévén Bíró Imre polgármester megköszöni a nyilvános ülésen való részvételt, és azt 11.35 órakor bezárja.

K. m. f.

 **Bíró Imre dr. Varga Viktória**

 polgármester jegyző